Kostyum-shimni nima bilan kiyish kerak? Kundalik uchun 6 ta zamonaviy kombinatsiya (foto)

Kostyum-shim − zamonaviy ayollar garderobining ajralmas qismidir. Undan kundalik ish uchun unumli foydalanish ham mumkin. Bu qulaylik va tashqi ko‘rinishni xilma-xil qilishga yordam beradi.

Kostyum-shimni oq ko‘ylak bilan kiyish ofis va boshqa joylar uchun ham mukammal obraz. Oq ko‘ylak − qat’iy, nozik rang va bir qancha uslubga mos keluvchi ko‘p qirrali libosdir. Kostyum-shimni nima bilan kiyishga ikkilanganda hamisha oq ko‘ylak yordamga keladi.

Bir vaqtlar kostyum bilan futbolka kombinatsiyasi g‘alati tuyilar edi. Krossovkani-ku aytmasa ham bo‘ladi. Ammo bugungi kunda moda olamida yuz berayotgan o‘zgarishlar tufayli kostyum shim uchun hech qanday bezaksiz futbolka va bejirib krossovkani tavsiya etish mumkin.

Sviter bilan ham moslash mumkin bo‘lgan kostyum-shim modellari talaygina. Bunda sviterning qanday rangda bo‘lishi ahamiyatsiz. Kimdir faqat oq va qora rangdangina foydalanadi. Ammo kostyumga qarama-qarshi rangda bo‘lgan sviter obrazni yanada mukammallashtiradi.

Jiddiy kostyumlar bilan boyitilgan to‘r va turli nafis matodan tikilgan koftalar ayolga yanada nafislik baxsh etadi. Ushbu ko‘rinishda ofis yoki boshqa uchrashuvlarga ham tashrif buyurish mumkin.

Biroz issiq mavsum uchun kostyum ichidan nozik yengsiz kofta ham kiyish mumkin. Shuningdek, kombinatsiya uchun mo‘ljallangan oyoq kiyimlar ham tepa qism va ob-havoga mos bo‘lishi kerak.

Ushbu mavsumda dizaynerlar uch qismdan iborat kostyum-shimni ko‘proq tavsiya qilmoqda. Sababi ushbu to‘plam uchun biror qo‘shimcha libos tanlash shart emas. Shunchaki mos poyabzal hamda aksessuar tanlash kifoya.